《重和荅周闻孙进士兼寄宗瑾》
元代·郭钰

飘零不改旧乡音，来往空山费独寻。楚地人烟三户在，汉家宫阙五云深。

急风乱飐蒹葭雪，斜日残明橘柚金。公瑾雄姿最英发，还乡何日共论心。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。